The Whole30, week 1 | Leo goes Paleo
21 oktober 2012 door Leonie Verheul	10 reacties
10 thoughts on “The Whole30, week 1”
22 oktober 2012 om 13:15
23 oktober 2012 om 20:01 Die nuwe Sportwet: Hoe raak dié Wet jou? - Solidariteit WêreldSolidariteit Wêreld
Tuis › Nuuskantoor › Die nuwe Sportwet: Hoe raak dié Wet jou?
Deur Elzet Bester
Sport in Suid-Afrika is vir baie mense meer as net bloot ’n fisiese aktiwiteit. Vir sommiges is sport hul brood en botter en die loopbaan wat hul besluit het om te volg. Vir ander is dit ’n algehele ontsnapping van die malle gejaag van die lewe en ’n baie belangrike stokperdjie. Vir ander is dit weer deel van hul leefstyl waar hul sport in Suid-Afrika ten volle kan ondersteun en vier. Hoe dit ook al sy, sport is belangrik vir die mense van Suid-Afrika.
In Desember 2019 het die Suid-Afrikaanse regering ‘n nuwe wetsontwerp voorgestel wat alle sport in Suid-Afrika sal nasionaliseer. Die wetsontwerp sal volmag aan die minister van sport en rekreasie gee en sportfederasies van baie keuses ontneem en hul stroop van hul status.
Daar is tans 96 sportfederasies wat deel vorm van die departement van sport en rekreasie. Hierdie federasies sluit van die SA Rugby Unie tot die SA Skaapskeer Unie in. Die federasies word op nasionale en provinsiale vlak bestuur en het derduisende lede. Basies enige sportsoort waaraan jy kan dink wat in Suid-Afrika beoefen word gaan direk deur die nuwe wetsontwerp geraak word.
Die nuwe sportwysigingswet sal ’n totale nasionalisering van al die bogenoemde federasies beteken, wat alle mag in die hande van die sportminister sal plaas. Maar wat beteken dit vir jou?
Jy is moontlik ’n fiksheidsafrigter by jou plaaslike gimnasium, of ’n sportafrigter by jou plaaslike skool. Die punt is basies dat indien jy op enige manier geld verdien uit die fiksheid of sportbedryf, hierdie nuwe wet ’n direkte impak op jou beroep en lewe sal hê. Indien jy by ’n provinsiale of nasionale sportvereniging aangesluit is sal die minister van sport bepaal of jy nasionale kleure kan verdien, hoe die spanne gekies word en jy sal moontlik selfs aan die minister ’n fooi moet betaal om die sport te mag beoefen.
Daar is nie tans ’n lys van beroepe beskikbaar wat deur die wetsontwerp geraak sal word nie, maar indien jy vir jou beroep by ’n sportfederasie aangesluit is, is die moontlikheid groot dat jou beroep hierdeur beïnvloed sal word.
Die nuwe sportwet gee die minister alle mag om transformasie op nasionale, provinsiale en selfs plaaslike vlak toe te pas soos hy of sy goeddink. Die minister sal in beheer wees van alle regulasies en mag ook beleide aanpas of selfs skep wat hy of sy as belangrik ag.
Om sport te nasionaliseer sal beteken dat jou beroep as professionele sportpersoon nie seker is nie en dat een persoon die toekoms van die sport in Suid-Afrika, en dus ook jou loopbaan, sal kan bepaal.
Die publiek het egter die geleentheid om tot en met 28 Februarie 2020 kommentaar te lewer. Solidariteit se Beroepsgilde vir Sport gaan nie terugsit en kyk nie, maar gaan kommentaar indien rakende die sportwysigingswet en ons het jou stem nodig. As jy sport as ’n loopbaan of as ’n stokperdjie beoefen en nie bereid is om jou sport in die hande van die regering te plaas nie, gee vandag saam met ons ’n #rooikaart vir die sportwysigingswet.